标题：焚余草
概述
《焚余草》，又名《丙戌遗草》，诗词集。明代著名作家陈子龙（1608-1647）晚年作品，代表陈子龙诗词最高成就，其中的词也代表明代词最高成就，足以媲美宋词名家作品。《焚余草》为王澐所辑。《〈陈忠裕公全集〉凡例》称“《焚余草》作于乙酉（1645）至丁亥（1647）”。徐世祯《〈丙戌遗草〉序》云：“……则为今日陈子之死恨晚者，是尚未读乙酉以后诸篇也。试卒读之，可以见其志矣。其诗古则晋、魏，今则少凌。词如《清平》、《花间》，不作宋人伎俩。”（《陈忠裕公全集》卷首）由此可知《焚余草》为1645—1647三年的作品，且是诗与词合集。原刻本已不存。但其诗见于王昶所辑《全集》诗集部分。计有四言诗《朔风》1题，1首；五言古诗《杂诗》等3题，14首；七言古诗《古有所思行》等21题，27首；五言律诗《闻雁》等11题，37首；七言律诗《秋日杂感》等7题，18首。共计43题，97首。
《焚余草》中词来自陈子龙1647年春的《湘真阁存稿》29首，外加集外1首，共计30首，皆录入《陈忠裕公全集》“诗余”部分。但《诗余》“益以散见别本者数阕，汇成一卷，并略采前人评语附之。俾读者知公乐府亦为填词家正宗，如宋广平赋《梅花》，不碍铁石心肠也”（见《〈全集〉凡例》），共有《如梦令》、《长相思》等50题，78首，其中上述30首属于《焚余草》，其余则是陈子龙早期（25-29岁之间）词。[1]
《焚馀草》诗歌
七律十八首秋日杂感   客吴中作   十首    【37岁】
一
满目山川极望哀，周原禾黍重徘徊。
丹枫锦树三秋丽，白雁黄云万里来。
夜雨荆榛连茂苑，夕阳麋鹿下胥台。
振衣独上要离墓，痛哭新亭一举杯。 
二

《焚余草》词30首（全）
《湘真阁存稿》词29首望江梅 二首  
其一
思往事，花月正朦胧。玉燕风斜云鬓上，金猊香烬画屏中，半醉倚轻红。
其二
无限意，消息更悠悠。弱柳三眠春梦杳，远山一角晓眉愁，无计问东流。
宴桃源（本意） 四首
其一
烟景霏微阴洞，堤上紫骝骄鞚。贪看两鸳鸯，行过金鳌玉蝀。
如梦。如梦。花月十年情重。
其二
绮阁沉沉烟重，倒映绿波风动。悄立晓寒侵，依旧雕阑画栋。
如梦。如梦。玉树数声残弄。
其三
天上仙裾无缝，环佩飘飖风送。倚遍小栏干，咫尺烟迷云冻。
如梦。如梦。瀛海玉箫双凤。
其四
醽醁宜春瑶瓮，门外青丝云拥。今夜好思量，总教玉人珍重。
如梦。如梦。满地落红催送。
点绛唇（春闺）  
满眼韶华，东风惯是吹红去。几番烟雾，只有花难护。
梦里相思，芳草王孙路。春无语，杜鹃啼处，泪染胭脂雨。
浣溪沙（闺情）
龙脑金炉试宝奁，虾须银蒜挂珠帘，莫将心事上眉尖。
斗草文无知独胜，弹棋粉石好重拈，一钩红影月纤纤。
诉衷情（春游） 
小桃枝下试罗裳，蝶粉斗遗香。玉轮碾平芳草，半面恼红妆。
风乍暖，日初长，袅垂杨。一双舞燕，万点飞花，满地斜阳。
菩萨蛮（春晓）
玉人袅袅东风急，半晴半雨胭脂湿。芳草衬凌波，杏花红粉多。
起来慵独坐，又拥寒衾卧。金雀带幽兰，香云覆远山。
忆秦娥（杨花） 
春漠漠，香云吹断红文幕。红文幕，一帘残梦，任他飘泊。
轻狂无奈春风恶，蜂黄蝶粉同零落。同零落，满池萍水，夕阳楼阁。
画堂春（春阴）
艳阳深染杏花梢，晓妆初注樱桃。满堂春思卷红绡，昨夜春消。
拾翠绿云斜亸，斗棋红子闲敲。无边芳草玉骢骄，人去迢遥。
山花子（春愁） 
杨柳迷离晓雾中，杏花零落五更钟。寂寂景阳宫外月，照残红。
蝶化彩衣金缕尽，虫衔画粉玉楼空，惟有无情双燕子，舞东风。
柳梢青（春望）    
绣岭平川，汉家故垒，一抹苍烟。陌上香尘，楼前红烛，依旧金钿。
十年梦断婵娟，回首处离愁万千。绿柳新蒲，昏鸦春雁，芳草连天。
醉花阴（拟艳） 
绣幕屏山红影对，两点愁眉黛。消息又黄昏，立遍苍苔，赚得心儿悔。
一缕博山庭院内，人在秋千背。夜久落春星，几阵东风，残月梨花碎。
浪淘沙（忆昔）   
清浅木兰舟，春思悠悠。暮云凝碧旧妆楼，当日画堂红蜡下，戏与藏钩。
何处问重游？好景难留。谁家花月惹人愁？总有笙歌如梦也，别样风流。
虞美人（杂咏）
夭桃红杏春将半，总被东风换。王孙芳草路微茫，只有青山依旧对斜阳。
绮罗如在无人到，明月空相照。梦中楼阁水湛湛，撇下一天星露满江南。
南乡子（春闺）
罗袂晓寒侵，寂寂飞花雨外深。草色萋迷郎去路，沉沉，一带浮云断碧岑。
无限暗伤心，粉冷香销憎锦衾。湿透海棠浑欲睡，阴阴，枝上啼红恐不禁。
醉落魄（春闺风雨）
青楼绣甸，韶光一半无人见。海棠梦断前春怨，几处垂杨，不耐东风卷。
飞花狼籍深深院，满帘寒雨炉烟篆。黄昏相对残灯面，听彻三更，玉枕欹将遍。
小重山（忆昔）
晓日重檐挂玉钩，凤凰台上客，忆同游。笙歌如梦倚无愁，长江水，偏是爱东流。
荒草思悠悠，宫花飞不尽，覆芳洲。临春非复旧妆楼，楼头月，波上对扬州。
踏莎行（春寒）
墙柳黄深，庭兰红吐，东风着意催寒去。回廊寂寂绣帘垂，残梅落尽青苔路。
绮阁焚香，闲阶微步，罗衣料峭莺啼暮。几番冰雪待春来，春来又是愁人处。
唐多令（寒食）
碧草带芳林，寒塘涨水深。五更风雨断遥岑。雨下飞花花上泪，吹不去，两难禁。
双缕绣盘金，平沙油壁侵。宫人斜外柳阴阴。回首西陵松柏路，肠断也，结同心。
蝶恋花（春闺）
紫燕香泥归画栋，卷上帘钩，杨柳笼烟重。窗外晓莺啼一弄，飞花只有东风送。
锦瑟瑶琴都不动，倦倚阑干，白日耽幽梦。金鸭微温红袖拥，芙蓉半掩鞋头凤。
青玉案（春雨闺思）  
海棠枝上流莺啭，试小立，春风面。细草凌波红一线，碧云凝照，绿杨零乱，重锁深深院。
甘蕉翠滴当心卷，写遍相思空自遣。归去枕函曾梦见，一天星月，满庭风露，吹落梨花片。
天仙子（春夜）  
十二画屏围楚岫，一缕水沉携满袖。小桃纤甲印流霞，听玉漏，人归后，两点横波微晕透。
豆蔻梢头春尚瘦，云腻暖金灯下溜。镜台斜背解罗衣，芙蓉绣，生香扣，宝袜酥温红影皱。
江城子（病起春尽）  
一帘病枕五更钟，晓云空，卷残红。无情春色，去矣几时逢？添我千行清泪也，留不住，苦匆匆。
楚宫吴苑草茸茸，恋芳丛，绕游蜂，料得来年，相见画屏中。人自伤心花自笑，凭燕子，舞东风。
千秋岁 （春愁）
章台西弄，纤手曾携送。花影下，相珍重。玉鞭红锦袖，宝马青丝鞚。人去后，箫声永断秦楼凤。
菡萏双灯捧，翡翠香云拥。金缕枕，今谁共？醉中过白日，望里悲青冢。休恨也，黄鹂啼破前春梦。
念奴娇（和尚木春雪咏兰）   
问天何事，到春深，千里龙山飞雪？解佩凌波人不见，漫说蕊珠宫阙。楚殿烟微，湘潭月冷，料得都攀折。嫣然幽谷，只愁又听啼鴂。
当日九畹光风，数茎清露，纤手分花叶。曾在多情怀袖里，一缕同心千结。玉腕香销，云鬟雾掩，空赠金跳脱。洛滨江上，寻芳重惜佳节。
二郎神（清明感旧）   
韶光有几？催遍莺歌燕舞。酝酿一番春，秾李夭桃娇妒。东君无语，多少红颜天上落，总添了数抔黄土。只是你年年芳草，依旧江山如许。
何处？当年此日，柳堤花墅。内家妆，搴帷生一笑，驰宝马汉家陵墓。玉雁金鱼谁借问？空令我伤今吊古。叹绣岭宫前，野老吞声，漫天风雨。《湘真阁存稿》外词1首望仙楼（夜宿大蒸西庄）
满阶珠露溢啼痕，闲坐空庭凄绝。今夜鹃声偏咽，红透花枝血。
自惭虺尹匡持，回首山河残缺。灯烬乍明还灭，肠断谁堪说。
作者简介
陈子龙（1606－1647）明代文学家。字卧子，号轶符，晚年又号大樽。松江华亭（今上海市松江县）人。崇祯初与同邑夏允彝等组织几社，与复社相呼应。崇祯十年（1637）中进士。在国事日非的情况下，他颇注意经世致用之学。清军破南京后，他起兵抗清，失败后又结太湖兵以图后举，事泄，在苏州被捕，解送途中，乘隙投水自尽。陈子龙重视诗歌忧时托志的社会作用，他的诗作大部分能够面对现实，有感而发。其诗歌长于状物，妙于托意，能够将诗情巧妙地熔铸在抑扬跌宕的诗章里。在文学主张方面，他赞成前后七子，反对公安、竟陵两派。他在艺术上，取材较前后七子广阔，所作诗文立意深远，寓寄含蓄。他的词坚持“诗庄词媚”的传统观念，少有大声镗塔之作。著有《陈忠裕公全集》。[2] 　　子龙早年与夏允彝齐名，为“几社”领袖。诗振“七子”宗唐之风，称“云间派”。词有《江蓠槛》一卷、《湘真阁存稿》一卷，其中《江蓠槛》一卷存于《幽兰草》中，《湘真阁存稿》一卷存于《倡和诗余》。陈子龙词妍丽婉委，哀艳凄恻，明末所作词蕴藉极深，深得《花间词》精髓，明亡后数年中所作则泣血啼鹃，愈见深沉。